L'Ajuntament d'Alaquàs retalla la seua despesa en 6,6 milions d'euros
25/06/2010

# L'Ajuntament d'Alaquàs retalla la seua despesa en 6,6 milions d'euros

*   25/06/2010
*   [Imprimir](#)
*   Compartir
*    https://www.alaquas.org/documento.asp?id\_do=12161

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12161%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20retalla%20la%20seua%20despesa%20en%206%2C6%20milions%20d%27euros)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12161/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12161/25062010ajuntament_alaquas_Form_4.jpg)](https://www.alaquas.org/ficheros/documentos/2010/2/12161/25062010ajuntament_alaquas_Form_10.jpg "<a href='https://www.alaquas.org/ficheros/documentos/2010/2/12161/25062010ajuntament_alaquas_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs retalla la seua despesa en 6,6 milions d'euros</a>")

El consistori manté la congelació d'impostos, optimitza recursos, retalla un 10% totes les partides i renegocia els contractes de subministrament i serveis

El Ple de l'Ajuntament d'Alaquàs ha aprovat un pla d'ajust que significa un retall de despesa de 6,6 milions d'euros entre 2010 i 2011. Per a aconseguir este objectiu, s'han optimitzat els recursos de què disposa actualment el consistori i s'ha retallat una mitjana del 10% en totes les partides pressupostàries. Igualment, s'estan renegociant els contractes de subministrament i serveis que manté l'ajuntament amb empreses i entitats per a adequar-los a la nova situació.

Respecte als ingressos, es manté la congelació de taxes i gravàmens municipals i el seu pagament fraccionat, que es va establir aquest exercici per a facilitar als ciutadans i ciutadanes d'Alaquàs el compliment d'aquestes obligacions tributàries.

"Si hem sigut capaços d'obrir les portes del nostre Castell, tancades durant 400 anys; hui serem capaços d'obrir les portes del nostre futur" ha assenyalat l'Alcaldessa d'Alaquàs, Elvira García Campos, en la seua exposició de les mesures en el Ple de l'Ajuntament.

En matèria de sous i retribucions, l'Ajuntament d'Alaquàs baixa les atribucions dels Regidors i Regidores un 8%, retalla l'assignació als grups polítics un 15% i es prescindeix dels assessors de partit. En el cas de l'Alcaldessa, Elvira García Campos, la reducció arriba al 10%, per damunt del que s'ha establert per la Federació Espanyola de Municipis i Províncies (FEMP). D'aquesta manera, el salari de l'Alcaldessa s'ha reduït en quasi un terç des de la seua presa de possessió, celebrada fa pràcticament un any.

D'altra banda, l'assignació pressupostària als col·lectius i associacions d'Alaquàs s'ha reduït un 10%, el mateix que s'ha reduït la partida de festes i s'ha ajornat la pròxima edició del Festival _Rock_ d'Alaquàs. "Cal destacar la responsabilitat de les entitats ciutadanes d'Alaquàs, que han rebut la reducció amb una actitud exemplar anteposant l'interés comú al particular de cada col·lectiu" ha destacat l'Alcaldessa.